钦定古今图书集成/明伦汇编/氏族典/第213卷 > 《四川总志》 > 何劭
## 钦定古今图书集成/明伦汇编/氏族典/第213卷 > 《四川总志》 > 何劭

按《晋书何曾传》：“曾子劭，字敬祖，少与武帝同年，有总
角之好。帝为王太子，以劭为中庶子。及即位，转散骑
常侍，甚见亲待。劭雅有姿望，远客朝见，必以劭侍直。
每诸方贡献，帝辄赐之，而观其占谢焉。咸宁初，迁侍
中尚书。惠帝即位，初建东宫，太子年幼，以劭为太子
太师，通省尚书事。后转特进，累迁尚书左仆射。永康”
初，迁司徒。赵王伦篡位，以劭为太宰。永宁元年薨，赠
司徒，谥曰康。子岐嗣。